Siden 1700-tallet har kornet vajret på markerne rundt om Lercenborg Gods i Kalundborg, men nu er en ny afgrøde dominerende syd for godset: Sol.

Vi har lige nu cirka 1.800 hektar, vi udvikler sammen med kommuner og lodsejere. Rasmus Kjær, Better Energy

På 80 hektar er de traditionelle afgrøder blevet droppet og udskiftet med et sort, glinsende hav bestående af 250.000 solpaneler.

Det giver mening, for solceller kan være en med til at sikre en stabil indtægt.

- Når man driver et landbrug, er det vigtigt at sprede sine udfordringer. Nu havde vi den tørreste sommer sidste år, som vi sandelig godt kunne mærke på landbruget. Til gengæld havde vi også rigtig meget sol, siger grev Christian Lerche-Lerchenborg, der har lejet markerne ud til solceller de næste 30 år.